text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
onsdag den 4. april 2012
Lurtið nú eftir búskaparfrøðini
Í ringastu búskaparstøðu í 20 ár, hevur fremsti búskaparráðgevin hjá almenninginum, formaðurin í Búskaparráðnum, ikki verið ein búskaparfrøðingur, men ein bókhaldari. (Og nei, tað er ikki tað sama!) Tá Búskaparráðið skuldi mannast seinast, hevði landsstýrismaðurin í fíggjarmálum fingið innstilling við seks fólkum, harímillum vóru sum eg skilji sera væl kvalifiseraðu Hermann Oskarsson og Jóannes Jacobsen eisini, men teir vórðu valdir frá, tá trý skuldu veljast. Og avleiðingarnar hava verið nær við at vera rættiliga álvarsligar.
Frágreiðingin í 2009 rakti við síðuna av og østi alt upp. Feilurin var ikki so stórur, men Búskaparráðið var ikki nóg neyvt við at gera greitt hvat var trupulleikin, hvat var orsøk til trupulleikan, og hvat "einans" var avleiðing av hesum. Alt fór at fokusera uppá fíggjarlógarhallið, sum tann stóri trupulleikin, tí tað hevði Búskaparráðið skrivað mest um, hóast veruleikin er, at hallið er avleiðing av einum djúpum lágkonjunkturi. Og hóast tey brúktu fleiri síður uppá tað, megnaði Búskaparráðið ikki at staðfesta nakað strukturelt hall.
(Og nú havi eg verið alt ov fittur við Búskaparráðið!)
Tað hevur síðani tá virkað, sum hvør einasti journalistur í Føroyum hevur sum fortreyt fyri hvørji einastu samrøðu við politikarar um búskap, at hallið á fíggjarlógini er orsøkin til at vandi er á ferð, og ikki øvugt. Sjálvt teir politikarar sum vita, at hetta er skeivt, megna ikki at trongja ígjøgnum við boðskapinum, at fíggjarlógin er ikki trupulleikin, men ein avleiðing av at búskaparstøðan er sum hon er.
Vit upplivdu tað, tá útvarpið fyrrakvøldið spurdi Búskaparráðið um fíggjarlógina. Vit hoyrdu aftur ræðumyndina teknaða í Góðan morgun Føroyar í gjáramorgun. Og vit hoyrdu tað tá andstøðupolitikarar vóru í sjónvarpsstovuni hjá Beintu Løwe í gjárkvøldið.
Journalistar, sum spyrja politikarar, hvussu teir vilja minka hallið, spyrja skeivan spurning! Hallið er ikki ein trupulleiki, sum skal burtur, men eitt amboð at halda búskapinum uppi, og tí nakað sum skal vera eina tíð. Tíverri hevur Búskaparráðið ongantíð sagt hetta, men (og nú tími eg ikki vera fittur meira) tað er ivasamt um tey hava skilt tað heldur.
Fíggjarlógin er umframt at vera ein avleiðing av búskapinum, eisini ein stórur partur av búskapinum, og sostatt nakað sum ávirkar búskapin í stóran mun. Og í hesi støðu, har kanska 90 pct av almennum viðmerkjarum og journalistum hava misskilt, hvat avbjóðingin er, fylgir politiska skipanin hesi somu misskiljing og roynir at fremja ein politikk, sum ger støðuna uppaftur verri.
Einasta orsøk til, at avleiðingarnar av skeivari ráðgeving síðani 2009 ikki hava verið størri er, at politiska skipanin enn bara í lítlan mun hevur megnað at fremja tann skeiva politikkin, sum hon hevur sett sær fyri. Men nú er vandi á ferð, tí tað tykist sum er Løgtingið handlingslammað, men uppá ein annan máta enn tann vanliga, og sær út sum at samgongan stemmar bara hesar øru ætlanir hjá fíggjarmálaráðharranum ígjøgnum. Og við einum 9-tali frá formanninum í Búskaparráðnum stúri eg fyri at Landsstýrið kann buka ivasamar samgongulimir uppá pláss.
Eg undrist eitt sindur um viðmerkjarar og journalistar og politikarar, sum hava lisið eitt nú greinar hjá Johnny í Grótinum í 2009 ("Tømið landskassan!") og nýliga hjá Hermann Oskarsson ikki skilja, hvat teirra boðskapur er! Skilja tey ikki, at báðir siga nakað, sum líkist tí øvugta av tí Búskaparráðið skrivaði í 2009 og síðani? Johnny og Hermann eru búskaparfrøðingar. Tað burdi ávirkað eitt sindur ella í minsta lagi vakt eitt forvitni.
Viðm.: Hetta var eisini grein í Dimmu 12. apríl 2012, tó umskrivað eitt sindur tí ein vika var gingin.


c: text/html

text:
- Mismunur verður gjørdur og summi fáa framíhjárætt:
- Í fyrsta lagi er talan um mismun millum borgarar, at ognin hjá allari tjóðini verður latin nøkrum fáum ókeypis, so at tey sleppa at tjena hundraðtals miljónir fyri at brúka ella at selja tað, sum vit øll av røttum eiga.
- Í øðrum lagi er talan um skerdan niðurseturætt, at landsins borgarar ikki sleppa upp í fiskivinnuna, uttan at gjalda einum av hesum priviligeraðu borgarunum miljónaupphædd.
- Í triðja lagi er talan um mismun millum vinnur, at fiskivinnan sleppur undan at gjalda fyri ta rávøru, sum allar aðrar vinnur mugu keypa sær fyri markaðarprís.
-
- Tað er lítið effektivt, tí bara í javnari kapping millum vinnurekandi fyritøkur ber til at fáa vinnararnar fram í fremstu røð. Politisk stýring av vanligari vinnu hevur beina kós í kreppu av tí slagnum, vit høvdu í 1990 árunum.
- Tað er vandamikið, tí satt fólkaræði heldur uppat, tá nakrar fáar fyritøkur og tí nakrir heilt fáir borgarar fáa so ríkilig ognarvirði. Tann beinleiðis og umvegis makt sum tey tá fáa, ger enda á allari fólkaræðisligari tilgongd.
- Tað er óhaldbært, tí tá spurningurin fyrst er reistur um borgararættindi og um vinnuliga javnseting, vendist ikki aftur. Broytingin verður framd – spurningurin er bara nær og hvussu smidliga vit ynskja broytingina.
Farligir økonomar!
Fólk við persónligum fíggjarligum interessum í fiskivinnuni, politikarar og aðrir ideologiskir fylgisneytar royna at grugga málið um fiskirættindi, sum vit búskaparfrøðingar hava reist.
Teir hava fyrst roynt at ákæra okkum búskaparfrøðingar fyri býttisskap, kommunismu, ævindsjúku og annað ilt. Og tað fáast summi helst at trúgva. Tey nærmastu kanska.
Men síðani fólk hava funnið út av, at ikki bara flestallir føroyskir búskaparfrøðingar, men eisini so at siga allir aðrir búskaparfrøðingar eru púra samdir, eru onnur vápn tikin í brúk.
Nú skal tað ikki bera til – hetta sum búskaparfrøðingarnir siga. Tað er bara á skrivaraborðinum at tað riggar. Og uppboðssølan! Hon er heilt hopleys!
Fólk spyrja uppaftur og uppaftur um hvussu uppboðssøla av fiskirættindum fer at virka. Onnur hava funnið sær onkran iva við hesi uppboðssøluni, sum til dømis at tað verður torført, fyri ikki at siga ómøguligt, at gera íløgur í skip. Skulu útlendingar sleppa at bjóða? Børn? Samkomur? Paul Watson?
Men tað er ikki rímiligt, at hetta stóra álvarsmálið skal fara at snúgva seg um nakað so fløkt og serligt sum eina hugsaða uppboðssølu – sum ikki er til enn!
Talan er í veruleikanum slett ikki um eitt tekniskt fløkt mál fyri ”frøðingar” og politikarar. Talan er snøgt sagt um borgararætt, um javnstøðu í samfelagnum.
Tað, sum í løtuni fer fram, er órættvíst, lítið effektivt, vandamikið og haraftrat óhaldbært.
Endamálið hjá búskaparfrøðingunum er púrasta fakligt og tænir bara almannagagninum. Tað er ikki til egnan vinning, at málið verður ført fram. Ongin av búskaparfrøðingunum hevur ynskt at enda í politiskum bardaga um hetta málið.
Vit hava lagt eina neyðuga broyting fram. Men fólk við heilt egoistiskum og presónligum fíggjarligum interessum hava saman við ideologiskum og politiskum viðhaldsfólki, barst sum úlvur á skógi fyri at forða fyri hesi samfelagsliga alneyðugu broyting.
Málið um sjálva uppboðssøluna er reint tekniskt mál, sum kann loysast aftan á at vit hava tikið avgerð um at gera enda á órættvísu, lítið effektivu, politiskt vandamiklu og óhaldbæru skipanini av vinnuligum fiskiskapi.
Subscribe to: Post Comments (Atom)

robotstxt: allowed

filter: keep


text:
Orð og lag: Daniel W. Whittle
Týtt: Victor Danielsen
1. Mín sál, áh, syng um Jesus, sum
til Gud teg vann við blóðinum,
sum loysti teg frá dómsins stund
og setti teg á hellugrund!
Niðurlag:
Áh, frelsugrund við Kristi kross,
áh, frelsugrund, mítt hvíldarpláss!
Ja, tær eg prísi hvørja stund,
sum setti meg á frelsugrund.
2. Eg einaferð langt burtur var,
Guds orð, Guds lív var ókent mær,
eg svav hin trygga deyðans blund,
men standi nú á frelsugrund.
3. Áh, stund, áh, stund, tá fyrst eg fann,
at Jesu blóð í mín stað rann!
Eg lívið fekk í somu stund
og standi trygt á frelsugrund.


text:
Bú- og Heimatænastan í Suðuroy søkir eftir heilsuhjálpara í fast starv til heimatænastuna í sunnaru helvt frá 1. juli 2018, ella eftir nærri avtalu.
Talan er um 30 tímar um vikuna. Viðkomandi skal kunna arbeiða úti í økinum og inni á stovnum. Arbeiðstíðirnar eru skiftandi dag – kvøld – nátt – og annað hvørt vikuskifti.
Vit vænta at tú;
- Hevur royndir innan primera økið
- Hevur góð samstarvsevnir
- Hevur telduførleika á brúkarastøði
- Hevur koyrikort til persónbil
Vit bjóða:
- Eitt sjálvstøðugt og fjølbroytt starv har tú er við til at mynda og menna tænastuna í økinum.
- Eitt jaligt og vinarligt arbeiðsumhvørvið
- Eitt starv har tú kanst gera tína áskoðan galdandi.
- Fakliga og persónliga menning
Lønar- og setanartreytir:
Størvini verða sett sambært sáttmála millum KAF og Heilsuhjálparafelag Føroya
Um tú ynskir at vita meir um starvið ert tú vælkomin at ringja til
Beintu Virgarsdóttir deildarleiðara tlf. 793530 ella
Daimi Kjærbo eindarleiðara tlf. 793503
Umsókn: Skrivlig umsókn við avriti av prógvum v.m. skal sendast til:
Bú- og Heimatænastan í Suðuroy
att. Anna Djurhuus, leiðara
Eiðisvegur 28
900 Vágur
Teldupostadressa: bhs@bhs.fo
Umsóknarfreist 27. juni 2018


text:
Nřggja aspirantskipanin er einki minni enn eitt nřbrot Ý f°royskari maritimari s°gu, sigur stjˇrin ß Vinnuhßsk˙lanum, Wilhelm Petersen vi Oljan.fo, n˙ fyrstu aspirantarnir fara Ý praktikk vi skipum hjß Smyril Line, Skansi Offshore og Thor Offshore.
N˙ sunnudagin fara teir fyrstu av tilsamans 11 f°royskum aspirantum frß Vinnuhßsk˙lanum Ý Havn ˙t ß heimsins h°v at royna seg sum sjˇgarpar. Teir skriva s°gu, tÝ teir eru ta fyrsta lii av nŠmingum Ý spildurnřggju aspirant-˙tb˙gvingini Ý F°royum.
Hetta er ein ˙tb˙gving, sum fer at gera ta nˇgv lŠttari og hugaligari hjß f°royskum ungdˇmi, sum Štlar sŠr sjˇvegin ľ at gerast skipsf°rari Ý framtÝar f°royska flotanum. Og hon er ˇmetaliga třdningarmikil, skulu vit f°royingar framhaldandi kunna kalla okkum eina maritima tjˇ.
Nřggju aspirantarnir, sum byrjau ß Vinnuhßsk˙lanum fyrst Ý august 2015, fara n˙ fyri fyrstufer ˙t at sigla sum aspirnatar vi F°royskum skipum.
Les meira um hetta frß oljan.fo


text:
Tað ‘Uppskot til løgtingslóg um fyrisiting av sjófeingi’ sum eftir ætlan skuldi leggjast fram áðrenn Tingið fór í summarfrí men sum tingformaðurin tók av borðinum við ávísing til ivaspurningar og ógreiði, skal sum skilst standa sína roynd av nýggjum í tí tingsetu sum byrjar á Ólavsøku. Lítil ivi er um at onkrar broytingar til uppskotið eru orðaðar undir summarfrítíðini, men júst hvat og hvussu tykist eingin vita at siga frá í løtuni.
So mikið er tó greitt at talan er um eina støðu ið kann minna um politiska kreppu, í øllum førum um skulu vit ganga eftir hvat miðlar spekulera. Hinvegin er ofta best at ikki leggja ov nógvan týdning í gitingar, so lat okkum fyribils bara ganga út frá at verandi uppskot við onkrum broytingum verður lagt fram nú í næstum.
Í tann mun hetta uppskot kundi lesast og skiljast samanhangandi — teksturin tykist ikki longur alment tøkur á internetinum — so innibar tað millum annað at Fiskidaganevndin verður avtikin til frama fyri eitt ráð við umboðum fyri m.a. Havstovuna og fiskivinnuna. Tankin hevur verið frammi fyrr, til dømis hevur Dennis Holm, fyrrverandi formaður í Fiskidaganevndini, talað fyri tí. Hetta er so ikki beinleiðis nakað kardinalpunkt samanborið við eitt nú uppboðssøluna av fiskirættindum, herdar anti-trust reglur og ta yvirhøvur dramatiskt víðkaðu politisku stýringina ávegis við hundrað heimildum til landsstýrismannin at taka avgerðir sjálvur og smíða nýggjar reglur umvegis kunngerðir.
Men lat okkum fyri hesu ferð heldur umhugsa fiskidagaskipanina sum nú kanska er við at syngja sín svanasang, og fyri stóran part verður avtikin sambært tað nýggja uppskotið hjá Landsstýrinum. Optimisman kring hesa skipan var stór í fleiri ár, av fleiri orsøkum. Hon var eitt føroyskt svar til eina nógv minni flexibla og meira útblakingar-inducerandi kvotaskipan fyri heimaflotan, sum var blivin kroyst yvir høvdið á føroyingum frá danskari síðu í sambandi við fíggjarkreppuna í fyrru helvt av 1990unum.
Blandað ella ikki
Soleiðis varð í 1994, á fyrsta sinni fyri Føroyar, ein skipan sett í gildi til at regulera fiskaríið hjá heimaflotanum. Tá dagaskipanin kom, tvey ár seinni, var hon ikki bert ein symbolskur sigur hjá einum lítlum fiskivinnusamfelag yvir diktatpolitikkinum hjá einum harralandi og tess embætisvaldi — hon loysti effektivt trupulleikan við útblaking og følskum upplýsingum um veiði, og bleiv tí eisini so við og við ein fyrimynd í londunum rundan um okkum.
So hvat er tað sum er gingið skeivt her, 20 ár seinni? Hvat hevur fingið okkum til at umhugsa at heilt sleppa hesari skipan aftan á alt tað stríð vit hava havt av at sannføra umheimin um at hon er góð og kann borga fyri próvfastari burðardygd, og hevur útvegað pørtum av okkara fiskaríum altjóða viðurkend stempul so sum MSC góðkenningar?
Eitt argument sum hevur verið vent ímóti dagaskipanini tey seinnu árini er at hon ber í sær ov nógvar tekniskar reguleringar og avmarkingar, í sovorðnan mun at hetta beinleiðis forðar fyri trivnað og lønsemi í teimum fiskiflotum sum virka undir henni. Um vit góðtaka at okkurt liggur í hesum argumenti, so mugu vit tó ásanna at tað er ikki dagaskipanin sjálv ið elvir til teir trupulleikar sum peikað verður á: fastlæsing í mun til skipabólkar, vaksandi tal á økisfriðingum og stongdum leiðum, manglandi møguleikar at handla dagar eins og kvotur hava kunnað verið handlaðar, fyri at nevna nøkur dømi. Alt hetta hevði nevniliga eisini kunnað verið álagt einum heimafloti undir kvotaskipan. Tað at okkara kvotaskipanir fyri uppsjóvarskip og frystitrolarar eru slopnar undan nógvum av hesum haftum um beinini — ja, lat okkum bara viðganga veruleikan sum hann er — tað hevur einki at gera við nakra dagaskipan sum so. Ein dagaskipan kann, eins og ein kvotaskipan, vera so fræls og smidlig sum vit sjálv vilja innrætta hana; hon nýtist ikki at verða tyngd niður av yvirdrivnum reguleringum. Og eingin takkar okkum fyri at uppfata danskar meiningar sum harraboð ið vit noyðast at gera til lóg.
Her er hvat Fiskidaganevndin staðfesti herfyri:
Gongdin seinastu árini hevur verið heilt greið:Í stuttum verður annars mett at ein kvotaskipan hóskar til fiskarí sum ikki er ov blandað, meðan ein dagaskipan hóskar til fiskarí har tað er ringt at royna eftir einum ávísum fiskaslag uttan at nógv ymisk sløg gerast partur av veiðini.
• Talið á skipum og bátum, bæði talið á útskrivaðum loyvum, og talið á skipum og bátum sum eru í vinnu, er minkað heilt nógv, við meiri enn 60% seinastu 9-10 árini.
• Í 2016/2017 eru 102 fiskiloyvir útskrivað til skip og bátar í bólkunum 2 til og við 5A. Av hesum hava 77 verið í vinnu hetta fiskiárið.
• Í 2007/2008 vórðu útskrivað 247 fiskiloyvir til bólkarnar 2 til og við 5A.
• Talið á tillutaðum fiskidøgum er skert við meiri enn 50% síðani fiskidagaskipanin kom. Knappir 29.000 fiskidagar eru tiknir úr skipanin síðani hon kom í gildið í 1996/1997.
• Innsatsurin, royndin undir Føroyum, hetta fiskiárið er metlág, tá samanborið verður við t.d. 2000 og 2001, tá metnógvir fiskidagar vórðu brúktir.
• Stórar avmarkingar eru í hvar fiskiskip og -bátar kunnu royna, tí stórur partur av landgrunninum (innan fyri 100 favnar) er friðaður alt árið ella partar av árinum.
Biða um skeiv ráð
Okkara fiskidagaskipan kom soleiðis í tí almenna rúminum, bæði innan og uttan fyri landoddarnar, til at umboða okkurt slag av mótstøðu í mun til tað politiska establissementið innan fiskivinnustýring. At stríðslinjurnar í hesum høpi settu ta føroysku fiskivinnuna, serliga heimaflotan, upp ímóti ICES og Havstovuni og einum stórum parti av embætisverkinum og tí alment fíggjaða vísindaliga umhvørvinum, kom til sjóndar longu tíðliga í tilgongdini.
Kanska var vánaligt samskifti millum politikarar og fiskifrøðingar ein orsøk til at ein so óheppin klovningur kom í; helst vóru orsøkirnar fleiri, men lat tað fara fyri nú.
Politikararnir royndu sum frá leið, kanska av skuldarkenslum, kanska av øðrum grundum, meira og meira at gera teimum til vildar sum talaðu fyri alsamt fleiri skerjingum og avmarkingum fyri veiðina eftir botnfiski undir Føroyum. Hvørt ár uppstóð eitt cirkus við stríði um fiskidagar millum ICES/Havstovuna og tann politiska klassan øðrumegin og umboð fyri heimaflotan og teirra allieraðu hinumegin. Nú standa vit so har at skipanin eftirhondini mestsum er regulerað heilt í hel, og sum tøkk omaná verður løgd undir at hava gjørt meira skaða enn gagn.
Árligt stríð um fiskidagar er høpisleyst og púra óneyðugt. Sjálvur kjarnin í fiskidagaskipanini er nevniliga at talið á fiskidøgum skal ikki ásetast ár undan ári alt eftir hvat tær seinastu stovnsmetingarnar vísa — hesar metingar broytast, eisini afturlítandi. Ein dagaskipan tekur hinvegin støði í roynd (innsatsi) og hevur eitt meira langtíðar perspektiv; hon snýr seg also ikki um broytingar í mun til veidd tons og tilráðingar frá einum ári til annað. Fyri at kunna virka sum hon skal má ein dagaskipan liggja í rættiliga fastari legu og einans verða justerað í mun til langsiktaðar broytingar í veiðiorkuni. Skipanin skal vera sjálvregulerandi hvat viðvíkur fiskiskapi — er meira at fáa so verður meira fiskað, er minni so kemur eisini minni upp á land — og tá er einki kegl á hvørjum ári um talið á fiskidøgum, uttan mun til hvat tær seinastu stovnsmetingarnar siga.
Kjartan Hoydal, sáli, spurdi fleiri ferðir hví politikararnir ikki kravdu eina ráðgeving frá ICES við støði í júst okkara dagaskipan. Virdu føroyskir politikarar nakrantíð dagaskipanina? Vit hava also ár eftir ár bílagt og goldið dýrt fyri eina ráðgeving á skeivum grundarlag, sum gongur út frá árligum tonsatali í mun til stovnsmetingar heldur enn veiðiorku yvir longri tíð — eitt mistak sum illa kann góðtakast, men sum nú kanska ger enda á einari skipan sum kundi og átti at verið heimsins besta.


text:
Á Aljazeera høvdu tey fyri kortum film um asiatiskar kvinnur, ið gifta seg til Føroya. Í dag er stutt grein á heimasíðuni hjá tíðindastovninum um tað sama.
– Her eru vit tryggari, Fillipinurnar eru vandamiklari, serliga um náttartíð… Eg haldi, at Føroyar eru síðsta paradísið í heiminum, sigur Grace, ið flutti til Føroya fyri seks árum síðani, við Aljazeera.
Í grein, sum Aljazeera skrivar um kvinnur, ið flyta til Føroya úr Asiu, stendur, at fleiri og fleiri kvinnur koma úr Asia. Aljazeera skrivar eisini, at hetta ger, at føroyska fólkið verður meira fjølbroytt av, tí kvinnur flyta hendan vegin úr Asia.
– Hesar kvinnurnar úr Asia fáa moralskan stuðul, vinarlag og hjálp at klára seg í Føroyum frá hvørjum øðrum. Tað er ikki lætt, men tær flestu eru fegnar um lívið í Føroyum og halda tað vera eitt gott stað hjá børnum at vaksa upp, sigur Aljazeera.
Les alla greinina her


text:
Heri Simonsen 05.01.2018 (21:05)
Rás2: Mjølnir-kappingin verður í morgin
Í morgin verður Mjølnir-kappingin fyri vaksin í Klaksvík.
Mjølnir boðar frá á heimasíðuni hjá flogbóltssambandinum, at:
Meistaradeildin menn byrja kl. 10 (5 lið).
Meistaradeildin kvinnur byrja kl. 10 (6 lið)
1. deild kvinnur byrja kl. 10 (8 lið)
2. deild kvinnur byrja kl. 10 (3 lið)
1. og 2. deild menn fara í ein bólk, og teir byrja kl. 14.
TRÝST á PÍLIN undir MYNDINI, og hoyr eina samrøðu Óli G. Samuelsen gjørdi við Berit Norðoy Vilhelmsen um Mjølnir-kappingina. Samrøðan var gjørd í sendingini SportBoxin á Rás2 seinnapartin í dag.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Mánadagin 3. apríl høvdu ein praktfullan dag í Norðurlandahúsinum.Barnafestivalur er hesa vikuna, og nógv er gjørt burturúr. Nærum alt Norðurlandahúsið var gjørt til eitt stórt spælipláss. Beint sum vit komu inn vóru húsini og túnið hjá skrímslunum báðum Stóra Skrímsl
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tað er tápulig gudsdýrkan at gera gudstænasturnar meiri umráðandi enn Guð.
William Shakespear


text:
Føroysk vindeygu í 50 ár - Familjutiltak og móttøka hjá HDYGD
Vinna12-06-2018 - 21:57 - Jóanis Albert Nielsen
Familjutiltak og móttøka hjá HDYGD, fríggjadagin 15. juni kl. 13–17
Í sambandi við at HDYGD í Vágum fyllir 50 ár í ár, verður skipað fyri familjudegi og móttøku í hølunum hjá HDYGD í Miðvági.
„Vit spíla okkum út og skapa ein hugnaligan dag fyri alla familjuna”, sigur Jóhan á Myrini, stjóri í HDYGD.
Tað var í 1968, at Hans Elmar Poulsen lat upp snikkaravirki á Vatnsoyrum, og longu í 1971 varð fyrsta føroyska vindeygað framleitt. Hetta var tað sonevnda „husmorvindeygað” – ella H-vindeygað, sum tað eisini hevur verið kallað. Í 1990 bleiv Føroya Gluggi í Miðvági, sum eisini framleiddi vindeygu, partur av fyritøkuni.
Ein 50 ára gamal unglingi
Vatnsoyrar Snikkaravirki og Føroya Gluggi hildu fram við hvør sínum navni fram til 2005, tá navnið HDYGD, sum vit kenna í dag, bleiv tikið í nýtslu.
Í 2007 keyptu feðgarnir Jónberg og Jóhan á Mýrini saman við Poul Poulsen fyritøkuna, og reka teir hana enn. Eitt stórt frambrot var í 2017, tá ein av mest framkomnu vindeygaframleiðslunum í Norðurlondum varð sett upp og tikin í nýtslu í Miðvági.
„Hetta verður fyrstu ferð, at almenningurin sleppurat síggja okkara spildurnýggju útgerð”, sigur Jóhan á Mýrini, stjóri í HDYGD. „Saman við okkara dugnaligu starvsfólkum tryggja nýggju maskinurnar okkara góðskustýring og munagóðu framleiðslu” leggur hann afturat.
Nógv á skránni fríggjadagin
Umframt at framleiðsluhølini eru opin, verður alt møguligt undirhald á skránni – bæði til børn og vaksin. „Eg vóni at síggja nógv fólk hjá okkum í Miðvági, bæði kundar, starvsfólk og fólk annars. Sum eitt av stóru arbeiðsplássunum her vesturi hava nógv fólk verið knýtt at okkum hesi seinastu mongu árini”.
Á skránni verður eisini ein søgulig framsýning, kaffi, kaka og pylsur – og hoppiborg til børnini. Okkurt gott tilboð verður eisini úr goymsluni, og sálvandi verður vágasoundið umboðað við Sámali Ravnsfjall.
Øll eru vælkomin til familjuhugna í Vágum hjá HDYGD, fríggjadagin 15. juni kl. 13–17. Eitt upplagt høvi at støkka inn á gólv á veg til Country Festival. „Vit burturluta atgongumerki, so kanska vinnur tú”, leggur Jóhan smílandi afturat.


text:
Vetrarfriðing
Seyðurin eigur bøin um veturin, soleiðis er ognarrætturin. Skulu vit vit sleppa undan seyðinum, so mugu vit gjalda haganum erstatning fyri mist vetrarbit. Her í Runavíkar kommunu er ein partur av kommununi vetrarfriðaður, hetta er øki kring Runavík, Saltangará og Glyvrar.
Nú kommunan er løgd saman, er ongin ivi um, at tað fara at koma krøv um vetrarfriðing í øðrum økjum, hesum eri eg ímóti, tí vit hava nóg mikið av byggilendi í vetrarfriðaða partinum av kommununi.
Tey, sum hava hug at fáast við seyð, kunnu búgva í bygdunum. Tað er ongin grund til, at øll gera tað sama, hóast talan er um somu kommunu.
Um so er, at tað kemur eitt krav um vetrarfriðing, so innangarðsognin rinda fyri hetta, ikki kommunukassin.
Valevni á lista A í Runavíkar kommunu.
Les eisini um Vatnveiting og Kommunusamanlegging


text:
Spreading Excellence and Widening Participation er serlig skrá undir Horizon 2020, sum er ætlað londum, sum ikki avrika eins nógv og miðalstøði í ES londunum. Londini verða í hesum sambandi nevnd 'Widening lond'. Føroyar er eitt Widening land og skráin hevur fleiri útboð, sum kunnu hugsast áhugaverd hjá føroyskum umsøkjarum.
ES hevur við Horizon 2020 sett sær sum mál at menna gransking og nýskapan í øllum londunum, sum luttaka í Horzon 2020. Samstundis verður ásannað, at stórur munur er á, hvussu londini avrika og tí eru londini bólkaði í mun til avrik. Ivaleyst eru góðir menningarmøguleikar í Widening londunum og tí er ætlanin við hesi skrá at knýta sambond millum 'sterkaru' londini og Widening londini.
Luttakari í Horizon 2020 verkætlan hevur góð netverk og starvssambond í fleiri evropeiskum londum. Framúrskarðandi granskarar í Widening londum fáa við hesum stuðul til netverkan, at seta upp 'Center of Excellence' ella at fáa avbera góðan granskara at virka á sínum granskingarstovni.
Niðanfyri eru Widening útboðini lýst í stuttum:
Twinning:
Avbjóðingin er at styrkja netverkini millum granskingarstovnar í Widening londum og leiðandi altjóða granskingarstovnar í Evropa. Ynski er at styrkja vísindi og tøkni innan ávíst granskingarøki á universiteti ella granskingarstovni við at knýta tættari sambond millum stovnarnar. Í umsóknini eigur styrkta netverkið at síggjast við lýsing av ætlan um framtíðar samstarv og verkætlan. Stuðul verður latin til netverkan, umsiting, ferðing og venjing. Stuðul verður ikki latin til infrakervi, útgerð og gransking.
Góð ráð um Twinning eru í greining av umsóknunum í 2017. Frágreiðingin 'What to be Aware of' í Twinning liggur her
Teaming:
Íløga verður gjørd í ta orku, sum er í gransking og menning við at stuðla undir stovnsetan av nýggjum Centres of Excellence í londum, sum avrika í minna lagi. Talan skal vera um samstarv tvørtur um lond og við leiðandi stovnar í Evropa.
ERA-Chair:
ERA-Chair snýr seg um at fáa framúrskarðandi granskara til universitet ella sektorgranskingarstovn í Widening landi. Málið er at hjálpa við at menna og økja menniskjaliga tilfeingið og seta í verk neyðugar skipanarligar broytingar fyri at skarða framúr á burðardyggan hátt.
Widening Fellowships:
Widening Fellowships er nýtt útboð í hesi skrá. Umsóknin verður send í Marie Sklodowska-Curie Actions, Individual Fellowship, sum metir um umsóknina og gevur skoru. Er umsóknin stuðulsverd, men má lúta fyri avmarkaðu fíggjarorkuni, so verður hon send í bólkin fyri Widening Fellowships. Tær bestu umsóknirnar kunnu vænta at fáa stuðul Widening Fellowship. Av tí at nógv færri umsóknir verða í hesum bólkinum, verða sannlíkindini fyri at fáa stuðul til umsóknina størri.
Tak niður faldara við frágreiðing um Widening Fellowship her
NCP tænastan veitir ráðgeving og leiðbeinir umsøkjarar. Føroyska NCP tænastan er partur av NCP Wide.Net.
Les meira um NCP Wide.Net her
Leita eftir útboði á Participant Portal her


text:
Virkin í ferðavinnu
Ferðavinnustevnan 2018 varð ein sólskinssøga fyri Sunda kommunu. Heili tvær heiðursbræva nomineringar bleiv tað til.
Fyritøkan HK-Bussar í Hvalvík varð nominerað sum ársins átak og Noomi K. Rasmussen, trivnaðarsamskipari hjá kommununi, varð nominerað til ársins ferðavinnufólk. Tað bleiv tó ikki til nakað heiðurbræv á hesum sinni, men kommunan fegnast um, at vit eiga fyritøkur og fólk sum eru virkin og tora at bróta upp úr nýggjum.
Umframt tær tvær nomineringarnar so helt Eirik Súni Danielsen frá Gjáargarður fyrilestur um, hvussu hansara virksemi við Gjógv byrjaði og hvussu gongdin hevur verið.


text:
7/1/09
Eitt sindur um David Byrne og Talking Heads
Í ár hevur Byrne verið á túring í kjalarvørinum av útgávuni Everything That Happens Will Happen Today (2008), ið er úrslit av samstarvi millum David Byrne og Brian Eno. Hugskotið til plátuna kom tá teir báðir hittust fyri at re-mastrað 25 árs jubileums útgávuna av My Life In The Bush Of Ghosts (1981), ið var fyrsta plátusamstarvið teirra millum.
Síðst í 70unum og fyrst í 80unum arbeiddu Byrne og Eno eisini saman í Talking Heads, har Byrne var sangari, gittarleikari og sangskrivari og Brian Eno var prodjúsari. Eno produseraði pláturnar More songs about buildings and food (1978), Fear of Music (1979) og Remain in Light (1980). Hesar pláturnar eru allar á tremur við frálíkum og áhugaverdum tónleiki. Yvirhøvur er talan um eitt slag av art poppi við íblástri frá funk, punk, afrikanskum tónleiki og mongum øðrum við.
My Life In The Bush Of Ghosts, fyrra Byrne/Eno samstarvið, var sermerkt í og við at teir báðir gjørdu nøkur instrumental løg og samplaðu síðani røddir at leggja omaná og brúka í tónleikinum. Hví sermerkt? Jú, tí teir "samplaðu" áðrenn sampling egentliga var uppfunnin. Einki æt ordiliga "samplari" í 1981, tíansheldur at "sampla", men Byrne og Eno funnu uppá ráð; teir savnaðu eina rúgvu av bandaðum upptøkum av røddum ymsastaðni úr heiminum, faktiskt frá fleiri kontinentum, og upptóku so brot úr bondunum við at avspæla tey í rættari timing við tónleikin, ið teir høvdu innspælt. Ein sera drúgv og roksut process, tó við einum fascinerandi úrsliti.
Tá teir báðir hittust í sambandi við 25 árs jubileumsútgávuna, komu teir ásamt um at samstarva av nýggjum og gera eina nýggja plátu. Henda er sostatt Everything That Happens Will Happen Today frá í fjør. Hon er nógv øðrvísi enn fyrra samstarvið. Tónleikurin er meira gospel og country íblástur. Teir báðir hava gjørt nógv burturúr at teir hava roynt at gjørt "electronic gospel", tvs. eitt slag av millumliði millum menniskja og maskinu. Eg veit ikki um hetta "electronic gospel" prátið hoyrist so nógv aftur í tónleikinum. Yvirhøvur er talan um rættiliga róligan tónleik. Væl skrivaður, tó. Hvussu enn er og ikki, so er hetta eisini ein áhugaverd útgáva, og Byrne er sum altíð ein ekstremt feitur og dugnaligur sangari.
Eg og Solveig vóru á konsert hjá David Byrne v. bólki í Falkonersalen í Keypmannahavn afturi í mars mánaði. Tað var ein superb konsert. Hann var sera væl upplagdur og hevði ein eminent spælandi bólk afturat sær, umframt tríggjar dansarar, ið dansaðu sovornan modernaðan finna-uppá-sligan dans afturvið tónleikinum, og hetta riggaði eisini væl. Á konsertini spældu Byrne og bólkurin tilfar av nýggju útgávuni, umframt Talking Heads løg frá tíðini tá Eno sat í prodjúsarastólinum. Eno var tó ikki við á konsertini. Haldi ikki honum dámar at túra.
Talking Heads munnu teljast millum mest "influential" bólkar seinastu 25-30 árini, hóast stóra mainstream viðurkenningin ikki hevur verið tann stóra. Bara sum eitt lítið dømi úr rúgvuni kann nevnast at Radiohead tóku navn eftir Talking Heads lagnum av sama navni ("Radio Head" av True Stories plátuni frá 1986).
Í 1984 var framúrskarandi Talking Heads konsertfilmurin Stop Making Sense útgivin. The Face skírdi filmin at vera "The Citizen Kane of concerts movies". Hetta er eisini ein eginsamur, originalur og feitur konsertfilmur. Tað stuttliga er at hann byrjar við Byrne einsamøllum við kassagittara og fyri hvønn sang, ið verður spældur leggjast fleiri tónleikarar og fleiri pall rekvisittar afturat. Til síðst framførir fullmannaði bólkurin á einum fullriggaðum palli. Kul.
Nógvar góðar live framførslur eru í Stop Making Sense, m.a av fleiri Talking Heads klassikarum frá Eno tíðini:
"Life During Wartime" (upprunaliga frá Fear of Music)
Al Green lagið "Take me to the river" (upprunaliga frá More Songs About Buildings And Food)
Fantastiska anti suburbia odan "Once in a lifetime” (upprunaliga frá Remain In Light)
Byrne klárar framvegis at spæla "Once In A Lifetime" sannførandi. Her er er ein live upptøka frá okt. 2008:
Hetta er ikki frá Eno tíðini, men "Burning down the house" (embedding riggar ikki, tí er leinkja løgd til tað í staðin) er eisini eitt genialt lag. Cardigans og handan har walisiska brølapan gjørdu eitt habilt cover á sinni, men originalurin er sjálvandi feitastur. Góð 80'ara video eisini. trýst á leinkjuna fyri at kanna málið.
…og lat okkum so ikki gloyma Byrne/Eno samstarvið minus Talking Heads:
Byrne/Eno við “Strange Overtones” av Everything That Happens Will Happen Today:
“Everything that happens”, heitislagið av Everything That Happens Will Happen Today:
David Byrne interviewar seg sjálvan til “Stop Making Sense” filmin. Stuttligt interview:
Her er Byrne við sum sangari. Fatboy Slim/The BPA feat. David Byrne & Dizzee Rascal “Toe Jam”. Fantastisk video:
Eitt lekkurt house lag, har Byrne syngur. X-Press 2 feat. David Byrne "Lazy":
Tað stutta av tí langa; David Byrne er kul. Tjekka hann út!
1 comment:


text:
3/14/16
Hin besta futurisman er retrofuturisman
HIGH-RISE er nýggja filmatiseringin av J. G. Ballard skaldsøguni av sama navni (1975). Filmurin verður frumsýndur 18. mars, Tom Middleston spælir høvuðsleiklutin og Ben Wheatley hevur leikstjórnað. Søgan snýr seg um ein skýskavara/háhús/torn, ið leiðir sínar innbúgvar út í ørskap og vitloysi. Tað sum var ætlað sum eitt hátøkniligt utopia endar sum eitt apokalyptiskt dystopia. Tað sigst, at tað loksins er eydnast at gera eina Ballard skaldsøgu til film. Spennandi er.
Beit annars serliga merki við hendan trailaran orsaka av tónleikavalinum. Lagið, ið koyrir afturvið trailaranum er "Love On A Real Train" hjá týska elektroniska bólkinum Tangerine Dream. Tangerine Dream hevði sítt gylta tíðarskeið í 70'unum, men hetta lagið er eitt sindur yngri. Ein hegnislig Steve Reich pastisja, ið fekk eina heldur anonyma og ófuturistiska plasering í Tom Cruise filminum Risky Business (Brickman, 1984). Her kemur tað meira til sín rætt.
Hendan greinin greiðir annars meira frá filminum, bókini og arkitektonisku gongdini í London síðani 60'ini. Greinin ger m.a. vart við, at tað er lætt at lesa verkið hjá Ballard sum eina atfinning móti modernistiskum arkitekturi, ið endar í sosialari psykosu, men at tað er ikki so einfalt. Gleðiligt er at fólkini handan filmin konsekvent lata søgugongdina ganga fyri seg í somu tíð sum bókin, tvs. miðskeiðis í 70'unum.
Tað er ikki minni áhugavert, at trailarin nýtir lagið hjá Tangerine Dream, ið settu sín dám á tónleikin í júst teimum árum, ið bókin og filmurin lýsa. Puristiskir Tangerine Dream fjepparar svørja til analoga 70'ara tíðarskeiðið sum verandi hitt besta hjá bólkinum. Onkur vil enntá halda uppá, at tann síðsta ordiliga góða Tangerine Dream plátan er Rubycon frá 1975 (sama ár sum filmurin gongur fyri seg). Eftir hetta fóru løgdu teir eina minni abstrakta og meira melodiska kós, ið summi síggja sum lifran fyri meginstreyminum. Í 80'unum komu talgildar new age lótir enntá í grýtuna. Talgildir 80'ara synthar, saksofon, violin og hvat veit eg. Hetta fall ikki í góða jørð hjá øllum. Tvørturímóti.
So kann ein spyrja hví hetta TD lagið frá 1984 er komið við í trailaran? Well, fyrst og fremst tí at talan er um eitt gott lag. Her í fullari longd
Segði omanfyri at talan er um ein Steve Reich pastisju, og hetta er tí at lagið minnir heilt nógv um minimalistiska høvuðsverkið Music For 18 Musicians, ið Steve Reich lat úr hondum í 1978. Eitt meistarligt, pulserandi og melodiskt verk, har klassisk ljóðføri spæla tónleik, ið røkkur langt út um klassisku konserthøllina. Tónleikurin er transu kendur og rútmiskt í ætt við nýggjari elektroniskar tónleikastílar. Hevði tað stóru gleði at uppliva verkið live á Athelas New Music Festival í Keypmannahavn í 2010. Tá var tað ensemblið Reumert & Friends, ið framførdu. Seinni hevur ensemblið Ekkozone framført tað á Roskilde Festival við stórum fagnaði. Sum sagt: verkið røkkur langt útum siðbundna klassiska konsertsalin.
Søgan sigur at fólkini handan Risky Business settu seg í samband við Steve Reich ella forlagið hjá honum um at nýta Music For 18 Musicians í filminum. Tá hetta ikki eydnaðist, vóru Tangerine Dream helst bidnir um at gera tónleik við nøkunlunda somu kenslu og huglagi. Tað er okkurt áhugavert við at hoyra minimalismuna hjá Reich kanaliseraða umvegis týska elektrontónleikin hjá Tangerine Dream. Tað sum er víðopið og bergtakandi hjá Steve Reich, er kompetent men eisini onkursvegna eitt sindur afturlatið ella enntá dekadent hjá Tangerine Dream. Kanska tí at har Reich ímyndar sær elektroniskt markloysi, gera TD tað til konkretan og tískil avmarkaðan veruleika.
Hvussu enn er og ikki er tað stak áhugavert at hoyra lagið nýtt 32 ár seinni í einum trailara fyri eina filmatisering av eini Ballard skaldsøgu frá 1975. Tað er sum um fleiri træðrir eru knýttir her. Hetta gevur øllum ein greiðan dám av retrofuturismu, og tað er sum kunnugt hin besta futurisman!
Her er nokkso apropos ein áhugaverd samrøða við Clint Mansell, ið hevur gjørt tónleikin til HIGH-RISE.
Edit: Portishead eru eisini við á soundtrackinum við eini hegnisligari tulking av 'SOS' hjá Abba. Um tøkuløg eru at fata sum tulkingar, so skarar hetta snøgt sagt framúr.
Beit annars serliga merki við hendan trailaran orsaka av tónleikavalinum. Lagið, ið koyrir afturvið trailaranum er "Love On A Real Train" hjá týska elektroniska bólkinum Tangerine Dream. Tangerine Dream hevði sítt gylta tíðarskeið í 70'unum, men hetta lagið er eitt sindur yngri. Ein hegnislig Steve Reich pastisja, ið fekk eina heldur anonyma og ófuturistiska plasering í Tom Cruise filminum Risky Business (Brickman, 1984). Her kemur tað meira til sín rætt.
Hendan greinin greiðir annars meira frá filminum, bókini og arkitektonisku gongdini í London síðani 60'ini. Greinin ger m.a. vart við, at tað er lætt at lesa verkið hjá Ballard sum eina atfinning móti modernistiskum arkitekturi, ið endar í sosialari psykosu, men at tað er ikki so einfalt. Gleðiligt er at fólkini handan filmin konsekvent lata søgugongdina ganga fyri seg í somu tíð sum bókin, tvs. miðskeiðis í 70'unum.
Tað er ikki minni áhugavert, at trailarin nýtir lagið hjá Tangerine Dream, ið settu sín dám á tónleikin í júst teimum árum, ið bókin og filmurin lýsa. Puristiskir Tangerine Dream fjepparar svørja til analoga 70'ara tíðarskeiðið sum verandi hitt besta hjá bólkinum. Onkur vil enntá halda uppá, at tann síðsta ordiliga góða Tangerine Dream plátan er Rubycon frá 1975 (sama ár sum filmurin gongur fyri seg). Eftir hetta fóru løgdu teir eina minni abstrakta og meira melodiska kós, ið summi síggja sum lifran fyri meginstreyminum. Í 80'unum komu talgildar new age lótir enntá í grýtuna. Talgildir 80'ara synthar, saksofon, violin og hvat veit eg. Hetta fall ikki í góða jørð hjá øllum. Tvørturímóti.
So kann ein spyrja hví hetta TD lagið frá 1984 er komið við í trailaran? Well, fyrst og fremst tí at talan er um eitt gott lag. Her í fullari longd
Segði omanfyri at talan er um ein Steve Reich pastisju, og hetta er tí at lagið minnir heilt nógv um minimalistiska høvuðsverkið Music For 18 Musicians, ið Steve Reich lat úr hondum í 1978. Eitt meistarligt, pulserandi og melodiskt verk, har klassisk ljóðføri spæla tónleik, ið røkkur langt út um klassisku konserthøllina. Tónleikurin er transu kendur og rútmiskt í ætt við nýggjari elektroniskar tónleikastílar. Hevði tað stóru gleði at uppliva verkið live á Athelas New Music Festival í Keypmannahavn í 2010. Tá var tað ensemblið Reumert & Friends, ið framførdu. Seinni hevur ensemblið Ekkozone framført tað á Roskilde Festival við stórum fagnaði. Sum sagt: verkið røkkur langt útum siðbundna klassiska konsertsalin.
Søgan sigur at fólkini handan Risky Business settu seg í samband við Steve Reich ella forlagið hjá honum um at nýta Music For 18 Musicians í filminum. Tá hetta ikki eydnaðist, vóru Tangerine Dream helst bidnir um at gera tónleik við nøkunlunda somu kenslu og huglagi. Tað er okkurt áhugavert við at hoyra minimalismuna hjá Reich kanaliseraða umvegis týska elektrontónleikin hjá Tangerine Dream. Tað sum er víðopið og bergtakandi hjá Steve Reich, er kompetent men eisini onkursvegna eitt sindur afturlatið ella enntá dekadent hjá Tangerine Dream. Kanska tí at har Reich ímyndar sær elektroniskt markloysi, gera TD tað til konkretan og tískil avmarkaðan veruleika.
Hvussu enn er og ikki er tað stak áhugavert at hoyra lagið nýtt 32 ár seinni í einum trailara fyri eina filmatisering av eini Ballard skaldsøgu frá 1975. Tað er sum um fleiri træðrir eru knýttir her. Hetta gevur øllum ein greiðan dám av retrofuturismu, og tað er sum kunnugt hin besta futurisman!
Her er nokkso apropos ein áhugaverd samrøða við Clint Mansell, ið hevur gjørt tónleikin til HIGH-RISE.
Edit: Portishead eru eisini við á soundtrackinum við eini hegnisligari tulking av 'SOS' hjá Abba. Um tøkuløg eru at fata sum tulkingar, so skarar hetta snøgt sagt framúr.
Subscribe to: Post Comments (Atom)


text:
Kringvarpið sigur í februar í 2015, at hetta er heimsins besta pressumynd, World Press Photo of the Year. Myndina hevur Mads Nissen á donsku avísini Politiken tikið.
Røddin í Kringvarpinum ber í januar í 2014 hesa søgu um ein ríkmann í Hongkong, sum vil geva milliónir til tann, sum kann umvenda lesbisku dóttrina.
Uppgávur
1. Hvat síggja vit á ársins pressumynd í 2015?
2. Greið frá, hví henda myndin mundi vinna kappingina. Leitið á netinum og roynið at finna grundgevingar hjá dómsnevndini at velja júst hesa mynd sum heimsins bestu.
3. Spyrjið ein pressufotograf, hvat eyðkennið er fyri eina góða pressumynd. Finnið dømi um ringar og góðar pressumyndir.
4. Ber ársins pressumynd í 2015 saman við innihaldið í tíðindastubbanum um pápan í Røddini, sum vil umvenda lesbisku dóttrina.
5. Er tað ein sjúka at vera samkynd(ur)?


text:
Orð: Mikkjal á Ryggi
Lag: Boðar tú til allar tjóðir
1. Frels oss Guð frá hinum illa,
honum, sum alt ilt oss ger;
sálardráp og syndaspilla
vilji hans og virkan er;
støðugt hann oss herjar á,
sterki faðir, statt oss hjá,
burtur rek tann arga fjanda,
hjálp, at sigursæl vit standa.
2. Lat alt tæna tær til handa,
sál og likam, kraft og eyð,
varða oss í hvørjum vanda,
bjarga oss úr trongd og neyð;
varðveit okkum kristnan sið,
heilsu, lív og landafrið;
ver, o, Guð, vár lívd og verja,
skjøldur vár, tá illmenn herja.
3. Fram um alt frá heljar pínum
frels, o faðir, okkum øll,
vís tú oss við anda tínum
veg til tína ljósu høll;
tá várt eyga slókna skal,
hjálp, at øll vit fara væl,
loyst frá jarðarríkis kvølum
hittast glað í himlasølum.


text:
So er hon her, skráin fyri Várdagar hjá Nes kommunu og Bátafestivalin hjá Bátafelagnum fyri 2018.
- Minnispláta avdúka
- B68 dagurin 2018 verður leygardagin
- Skúlin byrjar aftur hósdagin
- Minnispláta avdúkast í Saltnesi mánakvøldið
- Kommunuskrivstovan er opin sum vanligt í summar
- Fimleika- og svimjihøllin 2018-2019
- Ársroknskapurin og frágreiðing fyri 2017
- Nes kommuna søkir eftir næmingi í skrivstovuyrkjum
- Nes kommuna heilsaði Rynkeby súkklarunum
- Rynkeby súkklarar á Toftagjógv
- Bygdarráðsfundurin útsettur
- Vípan frá Støkk nr. 10 í heiminum
- Talan hjá Tórði við Toftavatn
- Tofta skúli søkir námsfrøðiligar stuðlar
- Nýggj hølir til Frítíðarskúlan og Barnagarðin
- Tofta skúli: Nýggj vindeygu, nýggjan klædning og nýtt teknikkúm til svimjihylin
- Ársroknskapurin fyri 2017 góðkendur
- Alzheimerfelagið skipar fyri kafé í kantinuni í Løkshøll í Runavík, mikukvøldið 30. maj kl 19
- Summarkvøld við Toftavatn
- ALLAR SKÚLABØKUR LATAS INN
- Umhvørvisstovan fer at kortleggja Nes, Toftir og Saltnes við dronu
- Ung í arbeiði í summar
- Bylgjan Summarvenjing 2018
- Hugnaløta á Vesturskin
- Hugnaløta Í Dagtilhaldinum á Vesturskin


text:
Aqua: Vit gleða okkum at koma til Føroya
Hóskvøldið spælir Aqua á Summar Festivalinum
Hóskvøldið spælir heimskendi hittbólkurin Aqua fyri fyrstu ferð í Føroyum. Framførslan verður á Summar Festivalinum, sum verður komandi vikuskiftið.
Aqua fekk rungandi gjøgnumbrot við risahittinum »Barbie Girl« í 1996, og eftir tað komu hittlistasangir sum »Doctor Jones«, »Cartoon Heroes«, »Around The World«, »My Oh My« og aðrir.
– Vit gleða okkum at koma til Føroya at spæla, sigur Aqua í einari heilsan.
Aqua kemur við vælmannaðum bólki til Føroya, og tey lova eina rimmar framførslu á Vágsbø hóskvøldið.


text:
Býráðsfundur 30. okt. 2014 kl. 17:00
Býráðslimir:
Magnus Rasmussen, Tórbjørn Jacobsen, Helgi L. Petersen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Hallur Ellingsgaard, Karl Rasmussen og Arnfinn Langgaard. Katrin Absalonsen møtti fyri Jonhard Danielsen.
1.
J. nr. 13/00266: Broyting av ásetingunum í býarplaninum fyri D-øki til neyst.
Uppskotið til broyting av býarplaninum D-øki, sum er neystaøki, hevur ligið frammi til almenna hoyring og er einki mótmæli ella broytingaruppskot komið inn tá freistin var úti.
-Byggi- og býarskipanarnevndin mælir til at góðkenna broytingina.
-Býráðið hevur á fundi 30/10-2014 samtykt at taka undir við tilmælinum frá Byggi- og býarskipanarnevndini.
2.
J. nr. 14/00199: Útlutan av ítróttarstuðli.
-Mentanarnevndin mælir til, at restin av upphæddini, sum er avsett til stuðl í 2014 verður útlutaður feløgunum eftir ásetta býtislyklinum.
-Býráðið hevur á fundi 30/10-2014 samtykt at taka undir við tilmælinum frá Mentanarnevndini.
3.
J. nr. 14/00742: Umsókn um matstovu- og skeinkiloyvi.
Politiið í Føroyum hevur sent til ummælis umsókn um matstovu-, skeinki- og alment loyvi til matstovuna á Hotel Runavík.
-Fíggjarnevndin mælir til at viðmæla umsóknini.
-Býráðið hevur á fundi 30/10-2014 samtykt at taka undir við tilmælinum frá Fíggjarnevndini.
4.
J. nr. 14/00681: Endurgerð av grótkasti.
Grótkastið í Lamba er farið illa í illveðrinum í vetur og mælir Vinnu- og havnarnevndin til, at grótkastið verður gjørt aftur.
-Fíggjarnevndin mælir til, at íløgan verður gjørd og at veita kr. 625.000 í eykajáttan, sum verður fíggjað úr gjaldføinum.
-Býráðið hevur á fundi 30/10-2014 samtykt at taka undir við tilmælinum frá Vinnu- og havnarnevndini og fíggjarnevndini.
5.
J. nr. 14/00709: Asfaltering v.m. av økinum við eystursíðuna á bátahylinum á Glyvrum.
-Vinnu- og havnarnevndin mælir til at gera arbeiðið við atløgusíðuna liðugt við lyktum, vatn- og el-leiðing og asfaltering. Mettur kostnaður kr. 601.000.
-Fíggjarnevndin mælir til, at íløgan verður gjørd og at veita eykajáttan uppá kr. 600.000 sum verður fíggjað úr gjaldførinum.
-Býráðið hevur á fundi 30/10-2014 samtykt at taka undir við tilmælinum frá Vinnu- og havnarnevndini og fíggjarnevndini.
6.
J. nr. 14/00727: Val av stýris- og varalimum til Samstarvið um Økistanastu við Skálafjørðin.
Í stýrið skulu veljast 7 limir og varalimir, harav skal Runavíkar kommuna velja 4 limir og 2 varalimir, sum skulu vera býráðslimir.
-Býráðið hevur á fundi 30/10-2014 samtykt at velja hesar limir í stýrið: Magnus Rasmussen, Helgi L. Petersen, Bárður Kass Nielsen og Jónleyg Hammer. Eisini varð samtykt at velja hesar varalimir: Hallur Ellingsgaard og Terji B. Vestergaard.
7.
J. nr. 13/00344: Samstarvsavtalan um Økistænastu við Skálafjørðin.
Sosiala nevnd og fíggjarnevndin mæla til at samtykkja broytingarnar í § 5 og 6 í samstarvsavtaluni, sum snúgva seg um ognar-, fíggjar- og íløguviðurskifti hjá Skálafjarðarsamstarvinum.
-Býráðið hevur á fundi 30/10-2014 samtykt at taka undir við tilmælinum frá Sosialu nevnd og fíggjarnevndini.
8.
J. nr. 14/00692: Avtala um keyp av Eysturoyar Røktar- og Ellisheimi.
Sosiala nevnd mælir til at taka undir við semjuni millum kommunurnar í Eysturoy um, at Skálafjarðarsamstarvið keypir ognarpartin í ERH, hjá hinum kommununum í Eysturoy.
Kostnaðurin fyri partin sum kommunurnar í Eysturoy, sum ikki eru við í Skálafjarðarsamstarvinum, er ásettur til 22.950.000, harav er parturin hjá Runavíkar kommunu 14.599.565 kr.
-Fíggjarnevndin tekur undir tilmælinum frá Sosialu nevnd, treytað av, at keypsupphæddin verður hildin uttanfyri útrokningina av lániloftinum.
-Býráðið hevur á fundi 30/10-2014 samtykt at taka undir við tilmælinum frá Sosialu nevnd og fíggjarnevndini.
9.
J. nr. 14/00693: Eigaraviðurskiftini á Eldrasambýlunum í Skálafjarðarsamstarvinum.
-Sosiala nevnd mælir til, at samtykkja avtaluna um at kommunurnar í Skálafjarðarsamstarvinum skipa eitt javnbjóðis eigaraviðurskifti og atgongd til røktarbúplássini á Eldrasambýlunum við Skálafjørðin og Heiminum á Mýrunum.
Parturin, sum Runavíkar kommunu skal gjalda er 14,1 mió. kónur.
-Fíggjarnevndin tekur undir tilmælinum frá Sosialu nevnd, treytað av, at keypsupphæddin verður hildin uttanfyri útrokningina av lániloftinum.
-Býráðið tekur undir tilmælinum frá Sosialu deild, treytað av, at kommunan fær avtalu við Fíggjarmálaráðið um, at keypsupphæddin verður hildin uttanfyri útrokningina av lánilofti fyri kommunur.
10.
J. nr. 14/00733: Útreiðsluneutralar eykajáttanir í 2014.
Fíggjarnevndin mælir til, at játtanir verða fluttar millum rakstrarstøð á øki 1, 2 og 4, smb. yvirliti frá fíggjarleiðaranum. Játtanirnar eru útreiðsluneutralar innan fyri hvørt øki sær.
-Býráðið hevur á fundi 30/10-2014 samtykt at taka undir við tilmælinum frá Fíggjarnevndini.
11.
J. nr. 14/00626: Fyrsta viðgerð av fíggjarætlanini fyri 2015 fyri Runavíkar kommunu.
Á fundi 25/09-2014 ásetti býráðið fíggjarkarmin at verða:
Skattaintøkur 128,0 mió.
Fíggjarkostn. 16,5 mió.
Rakstur 90,0 mió.
Íløgur 21,5 mió.
Eftir 1. viðgerð í nevndunum eru samlaðu uppskotini til rakstur 2,4 mió. kr. hægri enn samtykti fíggjarkarmurin og heitir fíggjarnevndin á nevndirnar um at finna sparingar í rakstrinum til 2. viðgerð, soleiðis, at fíggjarætlanin fyri rakstur og íløgur verður í samsvari við samtykta fíggjarkarmin uppá 90 mió. kr.
-Býráðið hevur á fundi 30/10-2014 samtykt at taka undir við tilmælinum frá Fíggjarnevndini.


text:
Navirnar og Leirvíksfjall
Sunnumorgunin tann 12. juli 2009 gingu Martin og eg ein túr í fjøllunum í Leirvík. Túrurin byrjaði við fótbóltsvøllini í Leirvík. Haðani gingu vit inn eftir gamla uppdyrkingarvegnum móti Ritafjalli. Komnir nakað inn um vegin, hildu vit fyrst leiðina niðan móti Skarðinum millum Ritafjall og Knúk og síðani út móti Navunum, sum eru eystanfyri Ritafjall. Av Navunum sæst ígjøgnum Leirvíksfjørð og Djúpini og inn á Fuglafjørð.
Av Navunum gingu vit inn móti Manni og haðani yvir á Knúk. Av Knúki gingu vit yvir á Leirvíksfjall og haðani oman ígjøgnum stíggin og yvir til Hattarstein og Klovningastein, áðrenn vit hildu leiðina yvir til fótbóltsvøllin, har bilurin stóð og bíðaði.


text:
South Park
South Park er ein amerikonsk kult sjónvarpsteknirøð. South Park, sum snýr seg um fýra smádreingir í býnum av sama navni í Colorado, hevur skapt stóra øsing líka síðani røðin byrjaði í 1997. Men, sum so ofta er støðan við øsandi tilfari, hevur hetta skapt ein stóran skara av kult fjepparum. Teir báðir menninir handan South Park, Matt Stone og Trey Parker eru kendir fyri at arbeiða við ymisku pørtunum heilt til freistina soleiðis, at teir fáa tikið nýggjastu samfelagsmenningina við.
Tey fyrstu fimm árini, varð Kenny, ein av høvuðspersónunum, dripin á mangar ymsar groteskar hættir – og altíð við útsøgnini "Oh my God, they killed Kenny!" í kjalarvørrinum. Men so aftan á fimm ár, máttu Trey Parker og Matt Stone gera ein nýggjan persón, tí teir høvdu ikki fleiri hugskot til, hvussu Kenny skuldi doyggja. Teir manglaðu kreativa inspiratión.
Hóast hyggjararnir verða noyddir at síggja tríggjar lýsingar í hvørjum parti, so man tað óivað koma væl við, at søgan um lívið hjá teimum fýra dreingjunum nú verður tøk á netinum – fullkomiliga ókeypis og lógligt. Tað er almenna heimasíðan hjá South Park røðini, ið hevur gjørt partarnar tøkar fyri øll at heinta. Heimasíðan er www.southparkstudios.com.
South Park hevur gjørt gjøldur úr jødum, katolikkum, mormonum, gudloysingum og nógvum, nógvum øðrum.
Aldursmark[rætta | rætta wikitekst]
Kanada - 18 ár
Nýsæland - 16 ár
Pólland - 18 ár
Skandinavia - 15 ár
Stóra Bretland - 15 ár
Týskland - 16 ár
Ungarn - 18 ár
USA - 18 ár


text:
Lóg á Setrinum
Nú ein dagin hittust løgfrøðingar, sum undirvísa á Fróðskaparsetrinum. Setrið bjóðar út fak á ymsum stigi og í mongum ymsum evnum. Sjey løgfrøðingar eru knýttir at Setrinum.
Tilsamans er talan um hálvt annað ársverk, harav eru sett lektari fulla tíð og adjunktur hálva tíð. Men nú lektarin er farin niður í hálva tíð og adjunkturin er í barsilsfarloyvi, eru tríggir avloysarar parttíðarsettir, umframt at tveir tímalærarar undirvísa á stakskeiðum.
Útboðið hjá Fróðskaparsetrinum er fjølbroytt og fevnir um hesi skeið:
- grundskeið í lóg, partur av samfelagsútbúgvingunum á Søgu- og samfelagsdeildini, eisini sera væl umtókt sum stakskeið og eftirútbúgving
- ALS-lóg, serskeið í arbeiðsloysisskipan, partur av diplomútbúgving í almannafyrisiting
- føroyskur kollektivur arbeiðsrættur, masterskeið (á skrá í heyst)
- føroyskur skattarættur, masterskeið um føroyska skattalóg og -fyrisiting alment
- skattl viðgerð av vinnuskuld, masterskeið (á skrá í heyst)
- føroysk fiskiveiðirættindi í altjóða lóg, masterskeið
- føroysk fyrisitingarlóg, masterskeið
- brúkaralóg, masterskeið, (á skrá í heyst)
- kommunulóg, masterskeið, (á skrá í heyst)
- revsiættur og mannrættindi, masterskeið
Vónin er, at til ber sum frá líður at skipa masterfakini í sjálvstøðuga masterútbúgving. Nógv tey flestu taka tó masterfakini sum eftirútbúgving ella sum part av aðrari útbúgving, t.d. master í stjórnmálafrøði á Fróðskaparsetrinum ella cand. jur. á Københavns Universitet.
Les meiri um útbúgvingarnar á Søgu- og samfelagsdeildini her
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
by Siri Eysturoy | Aug 9, 2017 | Annað, TíðindiHeilsuserfrøðingur til SIRI Vit sóknast eftir einum fittum, fyrikomandi, nýskapandi og dugnaligum heilsuserfrøðingi at standa á odda fyri heilsudeildini hjá SIRI, ið fevnir um alt í heilsu og persónligari røkt. Starvið Tú hevur høvuðsábyrgdina av dagliga rakstrinum og...
by Siri Eysturoy | Jul 4, 2017 | VælveraØsterlandsk Thehus, ið lat upp í 1889, hevur enn tann dag í dag størsta og besta úrvælið av te í danska kongaríkinum. Te’ini eru úr londum kring allan heimin og hevur Østerlandsk Thehus meira enn 200 sløg á lagur. Úrvælið fevnir um fínastu góðskuna av reinum...
by Siri Eysturoy | Jul 4, 2017 | LingerieGóð venjing stimbrar títt sjálvsálit, júst sum vakurt lingerie eisini ger. Tí hevur PrimaDonna gjørt eina røð av smørtum sport bh’um, so frá nú av kanst tú halda teg í formi við stíli samstundis, sum tú kennir teg væl. Ikki fleiri undanførslur frá at halda tínum...
by Siri Eysturoy | Jul 4, 2017 | LingerieVit hava fingið lekkru summar røðirnar frá Marie Jo, L’Aventure, PrimaDonna og Twist. HER kanst tú síggja nýggju røðirnar. SIRI – tí TÚ ert nakað serligt
by Siri Eysturoy | Jul 1, 2017 | Brúdleyp“Finn røttu undirklæðini til stóra dagin, áðrenn tú finnur brúðarklæðini.” Tað eru ráðini frá SIRI, sum hevur meira enn 30 ára royndir at vegleiða í keypi av brúðarundirklæðum. Eitt brúdleyp er nakað heilt serligt – vøkur brúðarklæðir, makin í tínum...


text:
MENTANARGØTAN TÓRSGØTA
Tórsgøta er mentanardepil undir Tórshavnar Kommunu, og fevnir um spælstøðini Reinsaríið, Perlan, Ostahúsið og Auluna, um venjingarhølið Garasjuna umframt býarrúmini Perlutorgið og Perlutúnið. Hesi liggja øll á Tórsgøtu – mentanargøtuni Tórsgøtu.
Her í Tórsgøtu er høgt til loft og vítt til veggja, og eru hølini karmar um alskins listarlig og mentanarlig tiltøk; konsertir, listaframsýningar, fyrilestrar, tónleikavenjingar og ein hóp av øðrum kreativum virksemi. Nøkrum av hesum tiltøkum skipa vit sjálvi fyri, men størsti parturin verður skipaður av skapandi fólkinum í býnum, aðrastaðni í landinum og við jøvnum millumbilum fáa vit vitjan uttan úr heimi. Øll eru vælkomin at leiga hølini hjá okkum til eitthvørt tiltak, og til ber at lesa meira um leigu av hølunum her.
EITT SØGULIGT UMHVØRVI
Hølini hjá okkum í Tórsgøtu eru ógvuliga ymisk, og fevna um nútímans arkitektur og søguligar bygningar. Perlan er eitt nýtt, modernað høli innrættað við glasi, stáli og betoni, meðan Reinsaríið er eitt gamalt hús við ríkari søgu. Reinsaríið er millum kendastu bygningar í høvuðsstaðnum, og hevur verið vitni til fleiri søgulig skeið. Ikki kann sigast við vissu, nær Reinsaríið, sum vit kenna tað í dag, eru bygd. Kanningar vísa tó, at húsið stavar frá 1830’unum, og at undan júst hesum húsinum hava fleiri aðrir bygningar staðið. Í Reinsarínum hevur bæði verið pakkhús, posthús, vaskarí og reinsarí – og her av kemst eisini navnið Reinsaríið. At húsini eru so gomul, og at hevur verið so nógv ymiskt og fjølbroytt virksemi setur sín dám á húsið vi sjarmu g patina – her er eitt hugnaligt og heimligt huglag, ið osar av søgu og virksemi.
Handan Perluna stendur ein stórur betonkassi. Ikki kann sigast, at hetta er ein arkitektonisk perla, men tí er hesin kassi ein sannur dýrgripur. Ostahúsið kalla vit hetta sermerkta hús. Tá tað av sonnum byrjaði at ganga fra á hjá Tórshavns Mælkeforsyning og Margarine fabrik fyri í 1920’unum var farið undir at byggja fabrikkina í Tórsgøtu, sum eisini kom at húsa einum meiraríi. Peningur var nú eisini til at framleiða ost, og til hetta endamál var ostagoymsla bygd – okkara Ostahúsið. Hvussu leingi ostagoymsla varð nýtt, vita vit ikki, men har angar í hvussu so er ikki av osti longur. Heldur ikki av máling og terpintin eftir Anker Eli Mortensen, sum í fleiri ár hevði atlier á ovari hæddini í Ostahúsinum.
Ovast í Tórsgøtu er Finsen, gamli Kommunuskúlin, sum varð bygdur í 1950’unum. Tá Kommunuskúlin fór í søguna og varð umvældur til lestraríbúðir, varð avgjørt, at Aulan skuldi verða ein partur av mentanargøtuni Tórsgøtu. Aulan er nú umvæld, men sær tó út, júst sum hon altíð hevur gjørt, og enn prýða málningarnir hjá feðgunum Zakaris og William Heinesen stórbæru høllina.
Hølini í Tórsgøtu fevna sostatt um nýmótans spælustøð og søguligar perlur, og gevur hetta okkum framúr góðar møguleikar at hava fjølbroytt tiltøk til eitt hvørt høvi.
MEIRA UM REINSARÍIÐ
Reinsaríið í Tórsgøtu er millum kendastu bygningar í høvuðsstaðnum. Hóast vit ikki heilt nágreiniliga vita, nær bygningurin, soleiðis sum vit kenna hann í dag, er bygdur, so hava kanningar víst, at hann er bygdur umleið 1831. Men undan hesum hava aðrir bygningar staðið á sama stað. Slóðin frá bygninginum røkkur heilt aftur til Rybergsættina og handilin hjá Ryberg.
Søgufrøðingar eru komnir fram til, at handilin hjá Ryberg var á staðnum undan 1831, men at talan var um ein annan bygning, enn tann, sum stendur har í dag. Gamli bygningurin er við eini húsaskrá frá 1784, meðan ein húsaskrá frá 1819 vísir, at tá stóðu pakkhúsini ikki uppi.
KEYPT AV TÝSKARI FYRITØKU
Bygningurin var í nógv ár pakkhús hjá Kongaliga Handlinum, men eftir avtøkuna av Kongaliga Handlinum bleiv bygningurin, sum tá bleiv róptur „Nýggja Pakkhús“ millum manna, seldur týska handilshúsinum C. F. Siemsen í Hamburg. Hetta var í 1857.
Keypmaðurin Johannes Hansen starvaðist í mong ár fyri Siemsen í Havn. Hann var týskur konsul í Føroyum, og hann keypti seinni fyritøkuna frá týska Siemsen.
Í 1894 seldi Konsul Hansen, sum hann bleiv róptur, pakkhúsið til føroyska handilshúsið M. C. Restorff & Sønner. Handilsfyritøkan hjá M.C. Restorff & Sønner átti bygningin heilt fram til 1923, tá ið Thorshavns Mælkeforsyning, vanliga rópt Meiaríið, keypti hann. Í keypssáttmálanum verður ognin nevnd „Hansens Pakkhús“ eftir Konsul Hansen.
Fyrstu trý árini, eftir at Meiaríið hevði keypt bygningin, bleiv hann umvældur. í 1926 bleiv flutt inn í nýumvældu hølini, har vaskarí var í kjallaranum, reinsarí í miðhæddini, meðan fjøðurreinsaríið var á loftinum. Meiaríið hevði millum annað sápuframleiðslu í bygninginum, umframt vaskarí og reinsarí, sum helt til har heilt fram til sjeytiárini.
REINSARÍIÐ HJÁ MARIU
Havnarfólk flest minnast tó nú á døgum best Reinsaríið fyri, at Maria Olsen hevði reinsarí í hølunum í einmansaldur. Maria Olsen, sum var úr Vestmanna, hevði arbeitt á Reinsarínum í mong ár, tá ið hon í 1974 yvirtók tað. Maria hevði Reinsaríið í erva, meðan Postverk Føroya hevði eina pakkadeild í neðra.
Hon rak síðani Reinsaríið heilt fram til 2000, tá ið hon gavst 81 ára gomul. Maria Olsen andaðist í 2003.
Við Mariu Olsen fór Reinsaríið eisini í søguna. Tórshavnar Kommuna ognaði sær bygningin í 1986, og hesi seinnu árini hevur verið arbeitt við at gera bygningin um til eitt nýmótans spælistað, sum hevur varðveitt sína gomlu sál.
Tað er sjáldsamt við eini húsaogn uppi í tí nýggjara býnum, har søguligu sporini ganga meira enn tvær øldir aftur til tað gamla samfelagið. Pakkhúsið er harnæst ein vitnisburður um virksemið hjá kongliga handlinum og hjá eitt av fyrstu útlendsku handilshúsunum í fríhandilstíðini, Siemsen, og síðani hjá eitt av fyrstu stóru føroysku handilshúsunum, Restorff – tá ið Føroyar gjørdust fiskivinnutjóð. Bygningurin hevur v.ø.o. staðið uppi og verið í brúki í fleiri søgulig skeið.
Semja var um, at bygningurin skuldi varðveitast, og at hann skuldi nýtast til mentanarlig endamál. Arbeiðið at gera elligamla bygningin um til spælistað byrjaði í august 2013.
Innrættingin av nýggja spælistaðnum er gjørd í tøttum samráði við tónleikararnar í býnum. Reinsaríið tryggjar nú ein prýðiligan og livandi karm um tónleik og undirhald í miðbýnum.


text:
Lýkur tú ikki treytirnar um siglingartíð, kann vinnubrævið endurnýggjast, um:
- Tú hevur luttikið á endurnýggjanarskeiði (Vinnuháskúlin skipar fyri hesum skeiðum),
- Tú hevur gjørt arbeiði, ið Sjóvinnustýrið metir, kann javnsetast við kravið um siglingartíð, ella
Afturat møguleikunum omanfyri hava sjófólk møguleika at fáa útskrivað sjóvinnubræv á lægri stigi fyri síðani at sigla í hesum starvi í 3 mánaðir seinastu 6 mánaðirnar.Hetta tíðarskeið verður roknað frá tí, at Sjóvinnustýrið móttekur umsóknina um uppstigan. Eftir hetta kann sjóvinnubrævið endurnýggjast til tað stigið, ið viðkomandi hevði áðrenn.


text:
Skulu vit taka veruliga stór tøk, at tryggja eina burðardygga framtíð, noyðast vit at broyta okkara framleiðslu og nýtslu. Mannaættin nýtir ómetaliga nógv tilfeingi. Stórur partur av hesi nýtslu er óneyðugur.
Bara í Bretlandi verða hvønn dag burturbeindar 1,4 milliónir bananir. Hetta eru búnar bananir, sum eru vaksnar langt burturi. Tær eru oftast sproytaðar við vakstrarevnum, og fluttar túsundtals kilometrar. So enda tær í bretskum ruskbingjum, tí alt kemur ikki til sættis. Sambært tølum frá ensku stjórnini, viðgongur triði hvør breti, at hann tveitir bananina í skrell, um bara ein plettur ella eitt merki eru á henni. Tíggjundi hvør tveitir enntá bananir burtur, um partur av bananskalinum enn er grønt.
Minni matoyðsl
Hesin trupulleiki snýr seg ikki bara um bananir. Umleið triðingurin av øllum heimsins matvørum enda sum rusk. Hetta merkis eisini, at her er ein stórur møguleiki. Broyta vit hugsunarhátt, kunnu vit síggja spiltan mat sum tilfeingi, ið vit betri kunnu nýta. Tólvta heimsmálið snýr seg millum annað um at minka matoyslið í heiminum við eini helvt innan 2030.
Skynsama nýtslu og framleiðslu
Umframt matvørur framleiða vit eisini eina ørgrynnu av lutum, ið vit kanska ikki hava tørv á. Kann eisini henda, at hesir lutir ikki verða framleiddir undir virðiligum korum. Hetta førur við sær eina ovurhondsstóra nýtslu av heimsins tilfeingi. Framleiðslan og flutningurin av vørunum eru við til at oyða umhvørvið, bæði lokalt og globalt. Í nógvum førum kann framleiðslan broytast, so skaðilig evni verða býtt um við minni skaðilig evni, og at hesi ikki verða latin beint út í umhvørvið. Áðrenn 2020 skulu vit handfara øll dálkandi evni og spillevni á ein umhvørvisliga skynsaman og tryggan hátt.
Tá komið verður eftir ruskinum, er tað tá helt vist, at alt sum vit koyra burtur, veruliga er spilt?
Vend aftur til undranarspurningarnar í grein 11, og tosið aftur um matoyðsl, og hvat tað er sambært bóklinginum Leiðin til minni rusk. Eru øll samdu um, hvat er matoyðsl?
Kunnu vit minka um nøgdina av ruski?
Hvussu nógv man matur fylla av øllum tí ruski, sum eitt vanligt húsarhald koyrir burtur?
12.1 Seta í verk 10 ára Rammusáttmálan um virkisskráir fyri burðardygga nýtslu og framleiðslumynstur. Øll lond fara til verka við ídnaðarlondunum á odda við fyriliti fyri menning og møguleikum í menningarlondunum
12.2 Fyri 2030 skal burðardygg stýring og munadygg nýtsla av náttúrutilfeingi fáast at virka
12.3 Fyri 2030 skal matoyðsl minka við eini helvt fyri hvønn íbúgva um allan heim á smáhandils- og brúkarastigi, og matmissur í framleiðslu- og veitingarketunum skal eisini minka, millum annað tá ið heystað verður
12.4 Fyri 2020 skal fáast í lag umhvørvisliga haldgóð stýring av kemiskum evnum og øllum spillevnum alla lívsringrásina hjá evnunum í samsvari við altjóða rammusáttmálar, sum semja er um, og útlátið út í luft, vatn og jørð skal minka í stórum fyri at minka skaðiligu ávirkan teirra á mannheilsu og umhvørvi
12.5 Fyri 2030 skal alt burturkast, ið framleitt verður, skerjast í stórum við fyribyrging, skerjingum og endurnýtslu
12.6 Eggjað verður feløgum, serliga stórum og tvørlandafeløgum, til at taka í nýtslu burðardyggar mannagongdir og at flætta kunning um burðardygd inn í fráboðanarringrásirnar
12.7 Virkað verður fyri almennum útveganarmannagongdum, sum eru byrðardyggar í samsvari við politikk og raðfestingar hjá londunum
12.8 Fyri 2030 verður tryggjað, at fólk allastaðni hava viðkomandi kunning um og ans fyri burðardyggari menning og lívsstíli í samljóði við náttúruna
12.a Stuðla menningarlondum í at bøta vísindaligu og tøknifrøðiligu førleikarnar og flyta seg nærri burðardyggari nýtslumynstrum og framleiðslu
12.b Menna og seta í verk amboð at hava eftirlit við tí árini, sum burðardygg menning hevur á burðardyggan ferðafólkaídnað, sum skapar arbeiði og varpar ljós á mentan og vøru í landinum
12.c Stuðul til ineffektivt steinrunnið brennievni, sum eggjar til oyðsl, verður skerdur við at taka burtur marknaðaravlagingar, alt eftir landsins umstøðum, eisini við at umskipa skattareglur og at avtaka skaðiligar stuðulsskipanir fyri at endurspegla ta árin, tey hava á umhvørvið. Hetta verður alt gjørt við fyriliti fyri tí serliga tørvi og teimum umstøðum, menningarlondini hava, og fyri at minka ta skaðiligu ávirkan, tað kann hava á teirra menning á ein hátt, ið verjir tey fátæku og tey samfeløgini, ið verða ávirkað
Barnaútvarpi um heimsmál nr 12
Tey í skúlanum í Hvalvík hava havt evnisviku um heimsmálini - og tey hava havt um heimsmál nr. 12.
Heimsins bestu tíðindi hava verið á prenti í Dimmalætting í 2018.
Hesar greinar umrøða Heimsmál 12:


text:
Agnar Frederiksen
15.04.2018 - 18:04
Ítróttur > Ítróttur > Fótbóltur
Manchester City gjørdist fyri løtu síðani enskur meistari. Í gjárkvøldið vann City 3-1 á Wembley ímóti Tottenham, og United hevur júst tapt á heimavølli ímóti botnproppinum West Bromwich. United var einasta liðið, ið framvegis, teoretiskt sæð, kundi fáa fatur á City, men nú 16 stig á muni og fimm umfør eru eftir. Harvið er liðið hjá Pep Guardiola meistari.
United megnaði ikki at skora ímóti liðinum, ið ikki hevur vunnið ein dyst í næstan tríggjar mánaðir, og tá Jay Rodriguez stútaði bóltin í málið eftir horna í 73.minuttir var skommin næstan fullkomin hjá heimaliðnum. United megnaði ikki at svara aftur, og við seinasta bríksl var Old Trafford meira tómt ella fult.
Hóast sigurin so hevur West Bromwich framvegis níggju stig upp og ein dyst fleiri enn liðini rundanum. Men teir ljósabláu í Manchester kunnu fegnast. City vann Premier League í 2012 og 2014, og nú er meistaraheiti aftur í Manchester.
Tað er ein ironi í, at United útsetti meistaraheitsveistluna hjá City fyri átta døgum síðani, fyri síðani at tapa á skammiligasta hátt og "geva" City enska meistaraheiti í dag.
Manchester City hevur 87 stig, er á veg at seta met í stigum, og vinnur Premier League í stórum stíli
Fyrr í dag vann Newcaslte 2-1 á heimavølli ímóti Arsenal. Newcastle spælir aftur í Premier League komandi ár, og í Arsenal er fokus á Evropa League.


text:
11. august
11. august er dagur 223 í árinum í gregorianska kalendaranum (dagur 224 um skotár er). 142 dagar eru eftir av árinum.
Innihaldsyvirlit
Hendingar[rætta | rætta wikitekst]
- 117 - Hadrian verður av herfólkinum í Sýria útnevndur til nýggjan keisara í Rómverjaríkinum
- 1611 - Týskrómverski keisari Rudolf verður noyddur at lata beiggja sínum Matthiasi Čechylandslutin
- 1658 - Við Karli 10. á odda byrjar svenski herurin kringsetanina av Keypmannahavn
- 1919 - Weimarlýðveldið góðtekur grundlógina
- 1929 - Arábar leypa á jødar við Grátimúrin
- 1952 - Sinnisjúki kongurin Talal í Jordan verður noyddur frá, og sonur hansara Hussein tekur við ræðinum
- 1960 - Kjad fær sjálvstýri frá Fraklandi
- 1963 - Vostok 3 við Andriani Nikolajev umborð verður skotin út
- 1984 - Knópsvanurin verður valdur til danskan tjóðarfugl
- 1986 - Fleiri túsund heiðra føroyinginum Ova Joensen á Langelinie, eftir at hann hevur róð 900 fjórðingar við Dianu Victoriu úr Føroyum til Danmarkar
Ítróttur[rætta | rætta wikitekst]
Fótbóltur[rætta | rætta wikitekst]
Føðingar[rætta | rætta wikitekst]
- 1897 - Enid Blyton, enskur barnabókarithøvundur (d. 1968)
- 1898 - Peter Mohr Dam, løgmaður í Føroyum og formaður Javnaðarflokksins (d. 1968)
- 1943 - Pervez Musjarraf, pakistanskur generalur og leiðari
- 1944 - Ian McDiarmid, sjónleikari
- 1950 - Steve Wozniak, amerikanskur teldusnillingur
- 1953 - Hulk Hogan, amerikanskur glímari og sjónleikari
- 1970 - Andy Bell, enskur bassleikari (Oasis)
- 1992 - Gilli Sørensen, føroyskur fótbóltsleikari
Andlát[rætta | rætta wikitekst]
- 480 f.Kr. - Leonidas, kongur í Sparta
- 1926 - Thomas Juul Petersen, føroyskur løgtingslimur (Sambandsflokkurin) og sýslumaður í Eysturoy og Norðuroyggjum.
- 2001 - Jorge Amado, brasilskur rithøvundur
- 2014 - Robin Williams, amerikanskur sjónleikari


text:
- Tíðindi, mentan og ítróttur
Teistin fer aftur í sigling
Tað var klokkan 11.42 í dag, at Strandferðslan fekk boðini um, at Teistin lá uttan framdrift í Skopunarfirði.
Í eyka tíðindasending klokkan hálvgum tvey greiddi Hilmar Eliasen, stjóri á Strandferðsluni, frá, at skipið aftur hevur fingið framdrift. Brimil og LÍV sleipa Teistan á Gomlurætt.
35 ferðafólk vóru umborð á Teistanum, tá hann fekk maskinbrek.
Brimil riggar til at sleipa Teistan (foto: Sanna av Skarði)
Skjóttgangandi bjargingarbáturin, Rescue Lív, fygldi saman
við Brimli, Teistanum inn á Gomlu Rætt (foto: Sanna av Skarði)
Sí eisini


text:
F°royingar vunnu stˇrt ß EMBLA food award
Grein ß dimma.fo
Embla Food Award fˇr av bakkastokki fyri fyrstu fer Ý ßr. Talan er um prÝshandanir sum vera latnar teimum norurlensku londunum, i ß ymsar hŠttir skara fram˙r og skapa nřtt innanfyri matframleislu.
Sjey heiursl°nir vera latnir hv°rt ßr: "Mat til b°rn og ung", "Mathandverk", "Mat til mongdir", "Matsamskifti", "Matferamßl", "Rßv°ruframleisla" og "MatÝverksetan".
Av hesum sjey heiursl°num fˇru F°royar avsta vi ikki minni enn trimum:
"Mathandverk" vann kokkurin Leif S°rensen, fyri sÝnu serligu r°stu fiskakips. "Matferamßl" vann skipanin HeimablÝdni, sum Anna og Ëli Rubeksen umboau. SÝsti prÝsurin var "Rßv°ruframleisla" sum Eva og Jˇgvan Jˇn av DÝmunarg°rum vunnu.
Umframt hesar trÝggjar prÝsirnir var kendi sjˇnvarpskokkurin, Gutti Winther, eisini tilnevndur til heiursl°nina "Matsamskifti" fyri sendingina "Fisk og Skips".
Av hinum noranlondunum vann Geitmyra Matkultursenter Ý Noregi heiursl°nina "Mat til b°rn og ung", Annika Unt ˙r Sv°rÝki vann "Mat til mongdir" heiursl°nina, Micheal Bj÷rklund frß Smakbyn Ý ┴landi vann heiursl°nina "Matsamskifti", og Thomas Snellman frß REKO Ý Finnlandi vann heiursl°nina "MatÝverksetan".
Danmark og ═sland vunnu ongar heiursl°nir ß ßrsins Embla Food Award. F°royingar, harafturÝmˇti, gj°rdust teir heilt stˇru vinnararnir.


text:
Tíðindaskriv
24.05.2017 - 14:35
Mentan > Mentan > Stevnur & festivalar
Tað sum fáur hevði droymt um blívur nú veruleiki: Eftir “tøgn” í gott 20 ár trínur dansibólkurin Tónlist av Strondum aftur á pall. Hetta verður á Seniorfestivalinum á røktarheimsøkinum í Runavík leygardagin 3. juni.
Tónlist var ein tónleikabólkur av Strondum, sum varð stovnaður í 1979 og var mest aktivur fyrst í 1980-árunum, tó spældi bólkurin av og á alment til 1995. Hann spældi mest føroyskar sjómansrímur og sangir úr Songbók Føroya fólks. Áðrenn jól 1981 gav bólkurin út kasettuband við heitinum “Har bylgjan leikar”. Sølan setti met við 6.000 seldum eintøkum.
Fleiri av sangunum gjørdust hitt og vóru ofta at hoyra í útvarpinum. Tríggir av teim fýra, sum tá mannaðu bólkin verða við, nevniliga Andras Danielsen, Poul Jacobsen og Hans Nielsen. Regin Johansen, sum var hin fjórði, andaðist í 1998.


text:
Njót sólina við skili
Tað er gott at vera úti, tá sólin skínur. Vit skulu ikki renna undan sólini, men njóta hana við skili. Krabbamein í húðini er vanligt krabbameinsslag um okkara leiðir. Hetta tí mong hava ljósa húð, og tí ikki tola sólina í ov stórum nøgdum.
Krabbamein í húðini er tíbetur lætt at fyribyrgja, um tú bert fylgir fýra einføldum ráðum:
1. Skuggi. Sólin er sterkast millum kl. 12 og 15. Tá er skilagott at vera í skugganum ella hava steðgir frá sólini. Tær nýtist ikki at vera í beinleiðis sól, fyri at fáa lit.
2. Klæði. Sólhattur, klæði og skuggi er besta verjan móti at verða sólskáldað/ur. Leys, tættvovin úr bummull verja best.
3. Sólkrem. Mælt verður til at brúka sólkrem við í minsta lagi faktori (SPF) 15, har sum klæði ikki verja húðina. Í londum tættari við Ekvator verður mælt til sólkrem við faktori 30. Hóast tú brúkar solkrem, eigur tú ikki at liggja og steikja í sólini.
4. Sløkk solarium. Solarium økja munandi um vandan fyri krabba í húðini.
Verj børnini
Sólverja er umráðandi, serstakliga fyri børn. Tess oftari børn verða sólskáldað, tess størri er vandin at fáa krabbamein í húðini seinni í lívinum. Pinkubørn eiga als ikki at vera í sól og nýtast tí ikki at verða smurd í sólkrem.
D-vitamin og sól
Likaminum tørvar D-vitaminir fyri at kunna taka kálk og varðveita sterka beinagrind alt lívið. Harumframt fyribyrgja D-vitaminir sjúkum.
D-vitamin verður ment, tá uv-strálurnar frá sólini raka húðina. Hóast tú nýtur sólina við skili, brúkar sólkrem og ert í skugganum, fært tú ta neyðugu nøgdina av D-vitaminum.
Appin, UV-Indeks
Við ókeypis appini, ’Uv-Indeks’ ber til at fylgja við uv-indeksinum. Mælt verður til at brúka sólkrem, tá uv-indeksið er 3 ella meir.
Gott summar!


text:
Matrikul
Endamálið og heimildirnar við Matrikulskipanini eru lýst í:
- Løgtingslóg nr. 64/1962 um matrikulering og sundurbýti v.m.
- Løgtingslóg nr. 11/1970 um eigaraíbúðir.
- Kunngerð nr. 14/2009 um gjøld
Skrá:
- Matrikul nummar
- Lutir
- Felagslutir
- Uttangarðslutir
- Málsyvirlit
Savn (dokumentasjón):
- Málibløð
- Góðkenningarskriv
- Høvuðskort (yvirlit)
Broytingar og innlesingar
Uppmátingar og úrslit frá málsviðgerð á Umhvørvisstovuni verða skrásettar í skránna.
Hesi skráseta síni data on-line umvegis FDS:
- Landsverk
- Føroya Tele
- SEV
- Klaksvík
- Tórshavn
Útlesingar og fyrispurningar
Kort og dátabasu-fílur verða útlisin til kommunur.
Næstan alt, sum verður skrásett sæst á kortal.fo og liggur alment frammi.
Skrásetingar uttanfyri
Tað er ikki kannað nærri, men vit kunnu vænta, at kommunur, borgarar, meklarar og vinnulívið, í breiðum høpi, hvør í sínum lag skráseta størri ella minni nøgdir av upplýsingum, sum hoyra til matrikulnummur.
Samanumtøka
Í fyrsta umfari er neyðugt at menna bæði tinglýsingar- og matrikulskipanirnar soleiðis, at hesar koma upp á sama tøkniliga stig sum Landsfólkayvirlitið. Samstundis mugu skráirnar standardiserast, so til ber at samskifta við aðrar skráir. Harafturat verður talgildingin av øllum tilfarinum, sum finst í hesum skráum, skipað í eina fasta tilgongd, so eisini hetta verður tøkt hjá brúkarunum. Á henda hátt verða m.a. neyðugar fortreytir skaptar fyri eini komandi talgildari tinglýsing.